open-index/open-wikipedia-markdown huggingface dataset:
Κριστίν Φαμπρεγκά

Η **Κριστίν Φαμπρεγκά** (γαλλικά: Christine Fabréga), (Παρίσι, 8 Απριλίου 1931 - 11 Ιουνίου 1988) ήταν Γαλλίδα ηθοποιός και παρουσιάστρια τηλεόρασης.

## Πρώτα χρόνια
Γεννημένη στο Παρίσι, η Κριστιάν Λουίζ Ζαν Μπουτεβιλέν (Christiane Louise Jeanne Boutevilain), όπως ήταν το πραγματικό της όνομα, ήταν κόρη ενός εμπόρου δερμάτων.

Μετά την αποφοίτηση της από το λύκειο, άρχισε να παρακολουθεί μαθημάτα σε θεατρική σχολή με δασκάλο τον Ρενέ Σιμόν.

## Καριέρα
Η Κριστίν Φαμπρέγκα έκανε το ντεμπούτο της στο κινηματογράφο το 1953 με την ταινία "Le Gang des pianos à bretelles".

Συνολικά έπαιξε σε 10 κινηματογραφικές ταινίες με πιο γνωστό και ίσως τον σημαντικότερο ρόλο αυτής της Μανούς, στη Δεύτερη Πνοή το 1966 σε σκηνοθεσία Ζαν-Πιέρ Μελβίλ.

Το ντεμπούτο της στη τηλεόραση η Φαμπρεγκά το έκανε το 1965, παρουσιάζοντας την ψυχαγωγική εκπομπή "Le Mot le plus long" που μεταδιδόνταν από δευτέρα έως παρασκευή στο κανάλι France 3. Η καριέρα της στη τηλεόραση διήρκησε μέχρι και τα μέσα της δεκαετίας του '80 όπου αποχώρησε λόγω σοβαρών προβλημάτων υγείας.

## Φιλμογραφία
*1953: *Le Gang des pianos à bretelles* 
*1966: *[[Η δεύτερη πνοή]]*  
*1967: *Les risques du métier*
*1970: *La Peau de Torpédo*
*1972: *Nous ne vieillirons pas ensemble*
*1973: *[[Δύο ξένοι στην ίδια πόλη]]* 
*1974: *Les Murs ont des oreilles* 
*1974: *C'est jeune et ça sait tout*  
*1975: *Tamara ou Comment j'ai enterré ma vie de jeune fille* 
*1976: *Pourquoi ?* 
*1978: *L'Exercice du pouvoir*

## Εξωτερικοί σύνδεσμοι
* 

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Γαλλίδες παρουσιάστριες τηλεόρασης
Κάτω Γερμανικά

Τα **Κάτω Γερμανικά** ή **Κάτω Σαξονικά** είναι μια Δυτική Γερμανική γλώσσα ομιλείται κυρίως στη Βόρεια Γερμανία και το βορειοανατολικό τμήμα των Κάτω Χωρών. Ομιλούνται επίσης, σε μικρότερο βαθμό, από τη γερμανική διασπορά σε όλο τον κόσμο (π. χ. Πλότντιτς).

Η κάτω γερμανική είναι στενότερα συνδεδεμένη με τα φριζιανά και τα αγγλικά, με τις οποίες σχηματίζει την ομάδα των Γερμανικών της Βορείου Θάλασσας. Όπως και τα ολλανδικά, ομιλούνται βόρεια από τα ισόγλωσσα Μπένρατ και Ούεντινεν ενώ η (επίσημη) γερμανική ομιλείται νότια από αυτές τις γραμμές. Όπως η φριζική, η αγγλική και η ολλανδική, καθώς και οι βόρειες Γερμανικές γλώσσες, τα Κάτω Γερμανικά δεν έχουν υποστεί μετατόπιση συμφώνων, σε αντίθεση με τα γερμανικά, η οποία βασίζεται σε υψηλές γερμανικές διαλέκτους. Τα κάτω γερμανικά εξελίχθηκαν από τα Παλιά Σαξονικά (Χαμηλά γερμανικά), τα οποία συσχετίζονται περισσότερο με τα παλαιά φριζικά και τα παλαιά αγγλικά.

Οι διάλεκτοι των κάτω γερμανικών που ομιλούνται στην Ολλανδία αναφέρονται κυρίως με την ονομασία Κάτω Σαξονικά. Τα κάτω γερμανικά που ομιλούνται στη βορειοδυτική Γερμανία (Κάτω Σαξονία, Βεστφαλία, Σλέσβιχ-Χόλσταϊν, Αμβούργο, Βρέμη, και όλη η Σαξονία-Άνχαλτ δυτικά του Έλβα) αναφέρονται ως Κάτω Γερμανικά ή Κάτω Σαξονικά, ενώ εκείνα που ομιλούνται στη βορειοανατολική Γερμανία (Μεκλεμβούργο-Δυτική Πομερανία, Βρανδεμβούργο και όλη η Σαξονία-Άνχαλτ ανατολικά του Έλβα) αναφέρονται ως επί το πλείστον ως κάτω γερμανικά. Οι διαφορές στην ονομασία συμβαίνουν επειδή η βορειοδυτική Γερμανία και η βορειοανατολική Ολλανδία ήταν περιοχές όπου ζούσαν οι Σάξονες (Παλιά Σαξονία), ενώ η βορειοανατολική Γερμανία εντάχθηκε στον γερμανικό κόσμο μέσω της μετανάστευσης Γερμανών (συμπεριλαμβανομένων ομιλητών της Κάτω Γερμανικής) προς ανατολάς σε περιοχές που μέχρι τότε είχαν πληθυσμό σλαβοφώνων. 

Έχει υπολογιστεί ότι τα κάτω γερμανικά έχουν περίπου 2.5 εκατομμύρια ομιλητές στη Γερμανία, κυρίως στην βόρεια Γερμανία. Επίσης έχουν 1.7 εκατομμύρια ομιλητές στις Κάτω Χώρες. Μια μελέτη του Χ. Μπλόιμχουφ (η ολλανδόγλωσση μελέτη *Taaltelling Nedersaksisch*) έδειξε ότι στην Ολλανδία 1.8 εκατομμύρια άτομα την χρησιμοποιούσαν σε κάποιο βαθμό καθημερινά.

## Γεωγραφική έκταση

### Εντός Ευρώπης

#### Γερμανία

## Παραπομπές


## Εξωτερικοί σύνδεσμοι
* 

Κατηγορία:Δυτικές γερμανικές γλώσσες
Κατηγορία:Γλώσσες της Γερμανίας
Μαρία της Αυστρίας, δούκισσα του Γύλιχ-Κλέβης-Μπεργκ

Η **Μαρία**, γερμ. Maria (15 Μαΐου 1531 - 11 Δεκεμβρίου 1581) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας και με τον γάμο της έγινε δούκισσα του Γύλιχ-Κλέβης-Μπεργκ.

## Βιογραφία
Ήταν η τρίτη κόρη του Φερδινάνδου Α΄, αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Άννας των Γιαγκελόνων, κόρης του Βλαδίσλαου Β΄ της Ουγγαρίας & Βοημίας.

## Οικογένεια
Παντρεύτηκε το 1546 τον Γουλιέλμο του Λα Μαρκ, δούκα του Γύλιχ-Κλέβης-Μπεργκ και είχε τέκνα:
* Μαρία Ελεονώρα 1550-1608, παντρεύτηκε τον Αλβέρτο Φρειδερίκο του Χοεντσόλερν, δούκα της Πρωσίας.
* Άννα 1552-1632, παντρεύτηκε τον Φίλιππο Λουδοβίκο των Βίττελσμπαχ, κόμη του Παλατινάτου-Νόιμπουργκ.
* Μαγδαληνή 1553-1633, παντρεύτηκε τον Ιωάννη Α΄ των Βίττελσμπαχ, κόμη του Παλατινάτου-Τσβάιμπρυκεν (αδελφό του Φίλιππου Λουδοβίκου).
* Κάρολος Φρειδερίκος 1555-1575, διάδοχος
* Σίβυλλα 1557-1627, παντρεύτηκε τον Κάρολο των Αψβούργων, μαργράβο του Μπούργκαου (μοργανατικό γιο του Φερδινάνδου Β΄, αρχιδούκα της Αυστρίας).
* Ιωάννης Γουλιέλμος 1562-1609, δούκας των Γύλιχ, Κλέβης, Μπεργκ και κόμης των Λα Μαρκ, Ράβενσμπεργκ
* Ελισάβετ 1556-1561

## Πρόγονοι

## Πηγές
* Chisholm, Hugh, ed. (1911). "Joanna" . Encyclopædia Britannica. 15 (11th ed.). Cambridge University Press.
* Priebatsch, Felix (1908), "Wladislaw II.", Allgemeine Deutsche Biographie (ADB) (in German), 54, Leipzig: Duncker & Humblot, pp. 688–696

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Γερμανίδες κόμισσες
Κατηγορία:Κόμισσες του Μαρκ
Κατηγορία:Δούκισσες του Μπεργκ
Κατηγορία:Δούκισσες της Κλέβης
Αστέρας του Καϋρέλ

Ο **BPS CS31082-0001**, γνωστός και ως **Αστέρας του Καϋρέλ** (αγγλ. *Cayrel's Star*) είναι ένας πολύ μεγάλης ηλικίας αστέρας, που ανήκει στον ακραίο Πληθυσμό II. Βρίσκεται σε απόσταση περίπου 4 χιλιάδες παρσέκ από τη Γη, στην άλω του Γαλαξία μας. Ανήκει στην κατηγορία των εξαιρετικά «φτωχών» σε «μέταλλα» αστέρων, καθώς η μεταλλικότητά του είναι κάπου χίλιες φορές μικρότερη από εκείνη του Ήλιου (Fe/H&nbsp;=&nbsp;–2,9). Ειδικότερα, ανήκει στην πολύ σπάνια υποκατηγορία των ενισχυμένων με νετρονιακή σύλληψη αστέρων. Ανακαλύφθηκε από τον Τιμ Μπηρς (Tim C. Beers) και συνεργάτες του με το τηλεσκόπιο Σμιντ του Διαμερικανικού Αστεροσκοπείου του Σέρο Τολόλο στη Χιλή. Αναλύθηκε φασματικώς από τον Γάλλο αστρονόμο Ροζέ Καϋρέλ (από όπου και η ονομασία του αστέρα) και την ομάδα του, που χρησιμοποίησαν το Πολύ Μεγάλο Τηλεσκόπιο (VLT) του Ευρωπαϊκού Νότιου Αστεροσκοπείου, επίσης στη Χιλή για να προσδιορίσουν τις περιεκτικότητες του αστέρα στα διάφορα στοιχεία της ύλης. Ο λόγος των ισοτόπων θόριο-232 προς ουράνιο-238 χρησίμευσε για τον προσδιορισμό της ηλικίας του αστέρα. Αυτή εκτιμήθηκε σε περίπου 12,5 δισεκατομμύρια έτη, που αντιστοιχεί στην ηλικία των γηραιότερων γνωστών αστέρων.

Συγκρινόμενος με άλλους αστέρες της κατηγορίας του, που έχουν εμπλουτισθεί με βαρέα στοιχεία παραχθέντα με τη διαδικασία ταχείας συλλήψεως νετρονίων (όπως ο Αστέρας του Σνέντεν, ο BD +17° 3248 και ο HE 1523-0901) ο Αστέρας του Καϋρέλ έχει μεγαλύτερες περιεκτικότητες σε ακτινίδες (Th, U), αλλά απροσδόκητα μικρή περιεκτικότητα σε μόλυβδο.

## Παραπομπές


## Πηγές
* Beers, T.C., G.W. Preston & S.A. Shectman: «A search for stars of very low metal abundance. I.», *Astron. J.*, τόμ. 90, σσ. 2089-2102 (1985)
* Beers, T.C., G.W. Preston & S.A. Shectman: «A search for stars of very low metal abundance. IΙ.», *Astron. J.*, τόμ. 103, σσ. 1987–2034 (1992)
* Cayrel, R., κ.ά.: «Measurement of stellar age from uranium decay», *Nature*, τόμ. 409, τεύχ. 6821, σσ.&nbsp;691-692 (2001)
* Schatz, H., κ.ά.: «Thorium and Uranium Chronometres applied to CS 31082-001*, *Astrophysical Journal*, τόμ. 579, σσ. 628-638 (2002)

==Εξωτερικοί σύνδεσμοι==
* R. Cayrel et al.: [https://arxiv.org/abs/astro-ph/0104357 «Measurement of stellar age from uranium decay«], στο *arXiv''
* «Κοσμοχρονόμετρα της διαδικασίας r»

Φασματικώς ιδιόμορφοι αστέρες
Κατηγορία:Κήτος (αστερισμός)
Ανταρκτική πλάκα

μικρογραφία
Η **Ανταρκτική πλάκα** ή **Πλάκα της Ανταρκτικής** είναι μεγάλη τεκτονική πλάκα της λιθόσφαιρας της Γης, που περιλαμβάνει την ήπειρο της Ανταρκτικής, τη βυθισμένη μικροήπειρο Κεργκελέν και τον βυθό του Νότιου Ωκεανού. Μετά τον διαχωρισμό της από την Γκοντβάνα (το νότιο τμήμα της υπερηπείρου Παγγαίας), η Ανταρκτική πλάκα άρχισε να κινεί την ήπειρο της Ανταρκτικής προς τα νότια, μέχρι τη σημερινή απομονωμένη θέση της. Τα όρια της πλάκας ορίζονται σχεδόν αποκλειστικά από εκτεταμένες μεσοωκεάνιες ράχες. Οι πλάκες με τις οποίες συνορεύει είναι η Πλάκα της Νάσκα, η Νοτιο-Αμερικανική πλάκα, η Αφρικανική πλάκα, η Σομαλική Πλάκα, η Ινδο-Αυστραλιανή πλάκα, η Πλάκα του Ειρηνικού και, μεταξύ αυτής και της Νοτιο-Αμερικανικής πλάκας, η μικρή Πλάκα της Σκωτίας.

Η Πλάκα της Ανταρκτικής έχει έκταση περίπου 60.900.000 τετραγωνικά χιλιόμετρα, κάτι που την καθιστά την πέμπτη μεγαλύτερη τεκτονική πλάκα της Γης.

Εκτιμάται ότι η Ανταρκτική πλάκα κινείται με ταχύτητα τουλάχιστον 1 εκατοστόμετρο ανά έτος προς την κατεύθυνση του Ατλαντικού Ωκεανού.

## Καταβύθιση υπό τη Νότια Αμερική
Η Πλάκα της Ανταρκτικής άρχισε να καταβυθίζεται κάτω από τη Νοτιο-Αμερικανική πλάκα πριν από 14 εκατομμύρια έτη, κατά τη Μειόκαινο εποχή. Αρχικώς καταβυθιζόταν μόνο κάτω από το νοτιότατο άκρο της Παταγονίας. Καθώς το νότιο μέρος της Πλάκας της Νάσκα και της Μεσοωκεάνιας ράχης της Χιλής διαλύονταν, οι βορειότερες περιοχές της Ανταρκτικής πλάκας άρχισαν να βυθίζονται κάτω από την κυρίως Παταγονία. Η τελευταία εικάζεται ότι ανασηκώθηκε και πάλι στην πλευρά, διότι μειώθηκε η παρασύρουσα προς τα κάτω ροή του μανδύα που προκαλεί η καταβύθιση της Πλάκας της Νάσκα κάτω από την ανατολική πλευρά της Παταγονίας. Η δυναμική τοπογραφία που προκαλεί αυτή η ανύψωση φαίνεται στις υπερυψωμένες παραλίες της Τεταρτογενούς περιόδου κατά μήκος της ακτής του Ατλαντικού στην Παταγονία.

## Χερσαίοι όγκοι
* Ανταρκτική (ήπειρος)
* Νήσος Μπουβέ (ανήκει στη Νορβηγία)
* Αρχιπέλαγος Κροζέ (ανήκει στη Γαλλία)
* Νήσος Άμστερνταμ (ανήκει στη Γαλλία)
* Νήσος Αγίου Παύλου (ανήκει στη Γαλλία)
* Αρχιπέλαγος Κεργκελέν (ανήκει στη Γαλλία)
* Νήσοι Χερντ και Μακντόναλντ (ανήκουν στην Αυστραλία)

## Παραπομπές


Ανταρκτ
Πλακα
Κατηγορία:Γεωλογία του Ινδικού Ωκεανού
Ελισάβετ της Αυστρίας (1526-1545)

Η **Ελισάβετ**, γερμ. Elizabet (9 Ιουλίου 1526 - 15 Ιουνίου 1545) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας και με τον γάμο της έγινε βασίλισσα της Πολωνίας-Λιθουανίας.

## Βιογραφία
Ήταν η πρώτη κόρη του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Άννας των Γιαγκελλόνων, κόρης του Βλαδίσλαου Β΄ της Ουγγαρίας & Βοημίας.

## Οικογένεια
Παντρεύτηκε το 1538 τον Σιγισμούνδο Β΄ Αύγουστο των Γιαγκελλόνων βασιλιά της Πολωνίας & μεγάλο δούκα της Λιθουανίας. Δεν απέκτησαν απογόνους.

## Πρόγονοι

## Πηγές
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė; Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

## Παραπομπές


Κατηγορία:Οίκος των Αψβούργων
Ιδαμάντης

Ο **Ιδαμάντης** στην ελληνική μυθολογία ήταν γιος του βασιλιά της Κρήτης Ιδομενέα και της Μήδας. Διαδέχθηκε τον πατέρα του στον θρόνο του νησιού. Αυτό έγινε όταν οι Κρήτες εξεδίωξαν τον βασιλιά τους θεωρώντας τον υπεύθυνο για μια επιδημία.

Ο Ιδαμάντης είχε αδέλφια τον Ίφικλο, τον Λύκο και την Κλεισιθήρα, που όμως δολοφονήθηκαν από τον θετό γιο του Ιδομενέα, τον Λεύκο, όπως και η μητέρα τους η Μήδα, όταν ο Ιδομενέας απουσίαζε στον Τρωικό Πόλεμο. Σύμφωνα με την κυρίαρχη μυθολογική εκδοχή, που υιοθετεί ο Βιργίλιος στην *Αινειάδα* (III, 400),  ούτε ο Ιδαμάντης θα ζούσε: Ο πατέρας του, επιστρέφοντας από τον πόλεμο, έπεσε σε θεομηνία. Ικέτευσε τότε τον θεό Ποσειδώνα να τον σώσει και του υποσχέθηκε ότι, μόλις έφθανε ζωντανός στην πατρίδα του, θα θυσίαζε στον θεό όποιον αντίκρυζε πρώτο. Όταν γύρισε όμως, ο πρώτος που είδε ήταν ο γιος του ο Ιδαμάντης. Αρνούμενος να τον θυσιάσει, προκάλεσε την οργή των θεών, που έστειλαν την επιδημία στη χώρα.

Ο Τζαμπαττίστα Βαρέσκο ωστόσο, στο λιμπρέτο του για την όπερα ''Ιδομενέας'' του Μότσαρτ (1780-1781), η οποία έχει τον (άγνωστο στους πολλούς) πλήρη τίτλο *Idomeneo, re di Creta ossia Ilia e Idamante*, δηλαδή «Ιδομενεύς, βασιλεύς της Κρήτης, *ή* Ίλια και **Ιδαμάντης**», υιοθετεί την εξής παραλλαγή: Ο θεός Ποσειδώνας, μετά την αθέτηση της υποσχέσεως του Ιδομενέα, παραγγέλνει σε ένα θεριό της θάλασσας να καταστρέψει τον κρητικό πολιτισμό. Τελικά, ο θεός υποχωρεί υπό την προϋπόθεση ότι ο Ιδομενέας θα παραδώσει στον γιο του Ιδαμάντη τη βασιλεία. Ο Ιδαμάντης πήρε ως σύζυγό του την πριγκίπισσα Ίλια, η οποία είχε καταφύγει στην Κρήτη πριν αρχίσει ο Τρωικός Πόλεμος και τον είχε ερωτευθεί. Μία δεύτερη γυναίκα που είχε ερωτευθεί τον Ιδαμάντη αναφέρεται στην όπερα, η Ηλέκτρα (*Elettra*, δεν έχει σχέση με τα ομώνυμα γνωστά πρόσωπα της ελληνικής μυθολογίας).

## Γενεαλογία

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Edward J. Dent: *Mozart and his operas*, 2006, σελ. 50


Ιδαμαντη
Επτάδα του Κόουπλαντ

Η **Επτάδα του Κόουπλαντ** () ή Hickson Compact Group 57 (HGC 57) είναι ομάδα γαλαξιών στον αστερισμό Λέοντα και πιο συγκεκριμένα στο βορειοανατολικό μέρος του. 
Περιλαμβάνει τους γαλαξίες NGC 3748, NGC 3754, NGC 3750, NGC 3751, NGC 3745, NGC 3753 και NGC 3746. και πήρε το όνομα του αστρονόμου που την ανεκάλυψε το 1874: του Βρετανού Ραλφ Κόουπλαντ (Ralph Copeland).

Βάσει των μετρήσεων της μετατόπισης προς το ερυθρό του λαμπρότερου μέλους της, δηλαδή του γαλαξία NGC 3753, η Ομάδα ανήκει στο Υπερσμήνος γαλαξιών της Κόμης.

## Δείτε επίσης
* Τριάδα του Τζβίκι
* Τετράδα του Ρόμπερτ
* Κουιντέτο του Στεφάν
* Ομάδα γαλαξιών NGC 7331
* Εξάδα του Σίφερτ

## Παραπομπές

## Εξωτερικοί σύνδεσμοι
* 

Κατηγορία:Λέων (αστερισμός)
Κατηγορία:Ομάδες γαλαξιών
Ιωάννα της Αυστρίας, μεγάλη δούκισσα της Τοσκάνης

Η **Ιωάννα** (γερμ. *Johanna*, 24 Ιανουαρίου 1547 – 11 Απριλίου 1578) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας και με τον γάμο της έγινε μεγάλη δούκισσα της Τοσκάνης.

## Βιογραφία
Ήταν η δέκατη κόρη του Φερδινάνδου Α΄ της Αγίας Ρωμαϊκής Αυτοκρατορίας και της Άννας των Γιαγγελόνων, κόρης του Βλαδίσλαου Β΄ της Ουγγαρίας & Βοημίας.

## Οικογένεια
Παντρεύτηκε το 1565 τον Φραγκίσκο Α΄ των Μεδίκων, Μεγάλο Δούκα της Τοσκάνης, και είχε τέκνα:
* Ελεονώρα (1566 - 1611), παντρεύτηκε τον Βιντσέντσο Α΄ Γκοντζάγκα, Δούκα της Μάντουας & του Μομφερράτου.
* Ρομύλα (20 Νοεμβρίου - 2 Δεκεμβρίου 1568).
* Άννα της Τοσκάνης (1569 - 1584).
* Ισαβέλλα (1571 - 1574).
* Λουκρητία (1572 - 1574).
* Μαρία (1575 - 1642), παντρεύτηκε τον Ερρίκο Δ΄ της Γαλλίας.

* Φίλιππος (1577 - 1582).
* ένας γιος (10 Απριλίου 1578).

## Πρόγονοι

## Πηγές
* Chisholm, Hugh, ed. (1911). "Joanna" . Encyclopædia Britannica. 15 (11th ed.). Cambridge University Press.
* Priebatsch, Felix (1908), "Wladislaw II.", Allgemeine Deutsche Biographie (ADB) (in German), 54, Leipzig: Duncker & Humblot, pp. 688–696

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Μεγάλες Δούκισσες της Τοσκάνης
Paramount Global

Η **Paramount Global** ήταν αμερικανικός πολυεθνικός όμιλος μέσων ενημέρωσης με έδρα τη Νέα Υόρκη. Η εταιρεία ιδρύθηκε με τη συγχώνευση της CBS Corporation και της δεύτερης ενσάρκωσης της Viacom στις 4 Δεκεμβρίου 2019, με την ονομασία **ViacomCBS**, η οποία δημιουργήθηκε από τη διάσπαση της πρώτης Viacom το 2005. Η συγκεκριμένη εταιρεία παρήγαγε έργα στον τομέα της κινηματογραφίας, της τηλεόρασης, των εκδόσεων και των ψηφιακών μέσα ενημέρωσης. Τον Φεβρουάριο του 2022 ανακοινώθηκε ότι η εταιρία θα μετονομαστεί σε Paramount Global, όπως κι έγινε τελικά. Στις 7 Αυγούστου 2025 ενώθηκε με τη Skydance και σχηματίστηκε η εταιρία Paramount Skydance Corporation.

Οι κύριες θυγατρικές εταιρίες της Paramount Global ήταν το κινηματογραφικό στούντιο Paramount Pictures, το CBS Entertainment Group (συμπεριλαμβανομένων όλων των ιδιοκτησιών του CBS όπως το δίκτυο CBS και το CBS Paramount Television) η Viacom Media Networks (συμπεριλαμβανομένων των καναλιών MTV, Nickelodeon, BET, Comedy Central and Showtime), η ViacomCBS International Media Networks, η Global Distribution Group και η εκδοτική εταιρία Simon & Schuster.

## Παραπομπές


## Εξωτερικοί Σύνδεσμοι
* 
*  

Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 2019
Κατηγορία:Paramount Global
Φερόλ

Το **Φερόλ** (εκεί βρίσκεται το ακρωτήριο Νέριο που ανέφερε ο Στράβωνας, σημερινό ακρωτήριο Πριόρ), είναι πόλη της επαρχίας Α Κορούνια στην Γαλικία, στην ατλαντική ακτή της βορειοδυτικής Ισπανίας. Σύμφωνα με την απογραφή του 2019, η πόλη έχει πληθυσμό 66.065 κατοίκων, όντας η πέμπτη μεγαλύτερη πόλη της επαρχίας της Γαλικίας. Στα νότια του Φερόλ βρίσκεται το Ο Έουμε και στα βόρεια βρίσκεται το Ορτεγάλ. Το Φερόλ σχηματίζει ένα πολεοδομικό συγκρότημα μαζί με αυτές τις δύο πόλεις γνωστό ως Φερολτέρα, με πληθυσμό άνω των 200.000 κατοίκων.

Είναι η γενέτειρα του Φρανθίσκο Φράνκο. Από τον Σεπτέμβριο του 1938 έως τον Δεκέμβριο του 1982 η πόλη ονομαζόταν "Ελ Φερόλ ντε Καουδίγιο". Είναι η γενέτειρα του Πάμπλο Ιγλέσιας, ιδρυτή του Ισπανικού Σοσιαλιστικού Εργατικού Κόμματος. 

## Παραπομπές


Κατηγορία:Πόλεις της Ισπανίας
Ηλεκτροκίνητο αεροσκάφος

Από τις απαρχές της αεροναυτικής, υπήρξαν προσπάθειες για τον σχεδιασμό αεροσκαφών με ηλεκτρικό σύστημα πρόωσης με κίνητρο μια υψηλότερη αποδοτικότητα και αξιοπιστία, όπως και μείωση των εκπομπών καυσαερίων και θορύβου. Την τελευταία δεκαετία, πολλές ερευνητικές ομάδες ανά τον κόσμο μελετούν δυνατές λύσεις, προκειμένουν να εισάγουν ηλεκτροκίνητα αεροσκάφη στην μαζική μεταφορά επιβατών. Παρ’όλο που η υλοποίηση είναι τεχνολογικά εφικτή σε πειραματικό επίπεδο, απομένει η επίλυση ορισμένων ζητημάτων που σχετίζονται κυρίως με την αποθήκευση της ηλεκτρικής ενέργειας και τα εγγενή χαρακτηριστικά ηλεκτρικών κινητήρων.

## Οφέλη
Ένα αμιγώς ηλεκτροκίνητο αεροσκάφος δεν εκπέμει καυσαέρια στην ευαίσθητη περιβαλλοντολογικά στρώση της ατμόσφαιρας όπου κινούνται τα σημερικά πολιτικά αεροσκάφη, καθώς η πρόωση βασίζεται στην άμεση μετατροπή της χημικής ενέργειας των συσσωρευτών σε μηχανική ενέργεια στους στροβίλους ή έλικες. Με αυτόν τον τρόπο, η εκπομπή καυσαερίων παραμένει στην παραγωγή της ηλεκτρικής ενέργειας, όπου ίσως μπορεί να αντιμετωπιστεί πιο αποτελεσματικά. Ακόμα, η απουσία της εκτόνωσης καυσαερίων, μπορεί να μειώσει το επίπεδο θορύβου κατά την πτήση και ενδεχομένως κατά την διάρκεια της απογείωσης και προσγείωσης (αν και σε αυτές τις φάσεις της πτήσης, υπερέχει συνήθως η συνεισφορά της αεροδυναμικής στο ολικό επίπεδο θορύβου) συγκριτικά με συμβατικά αεροσκάφη. Ένα άλλο σημαντικό πλεονέκτημα των ηλεκτρικών κινητήρων είναι ότι η παραγόμενη μηχανική ισχύς, δεν επηρεάζεται τόσο δραστικά από αλλαγές στο υψόμετρο και την ταχύτητα του αεροσκάφους, όπως οι κινητήρες αεριώθησης. Επομένως, διατηρούν σχεδόν αμετάβλητη την αποδοτικότητα και ισχύς τους (με εξαίρεση την έλικα/fan).

## Προκλήσεις
Το κύριο πρόβλημα στην εφαρμογή ηλεκτρικών συστημάτων πρόωσης, είναι η αποθήκευση της ηλεκτρικής ενέργειας. Η δυνατή πυκνότητα χημικής ενέργειας ανά μάζα είναι σημαντικά χαμηλότερη στους συσσωρευτές από ότι στα συμβατικά καύσιμα. Αυτό σημαίνει, ότι για την ίδια αποστολή και με την ίδια αεροδυναμική διάταξη και βάρος απογείωσης, θα πρέπει να μειωθεί σημαντικά το ωφέλιμο φορτίο. Ένα δεύτερο σημαντικό μειονέκτημα σε σχέση με τα συμβατικά αεροσκάφη είναι, οτι η μάζα του αεροσκάφους παραμένει σταθερή καθ’όλη την διάρκεια της πτήσης. Επομένως, ένα υψηλό ποσοστό της ενέργειας θα δαπανάται στην μεταφορά της ίδιας της ηλεκτρικής ενέργειας, φαινόμενο που επιδρά εκθετικά με την προτιθέμενη εμβέλεια. Ακόμα, η επαναφόρτιση των συσσωρευτών απαιτεί σημαντικό χρονικό διάστημα, που μπορεί για να μειωθεί, απαιτείται αναβάθμιση της υποδομής στα αεροδρόμια, όπως και στα ίδια τα αεροσκάφη. Επίσης, η δικτύωση του σκάφους με καλωδιώσεις υψηλής τάσης, εγκυμονεί κινδύνους.

## Εξελίξεις
Παρ’όλο που απομένουν αρκετές προκλήσεις στον σχεδιασμό ηλεκτροκίνητων αεροσκαφών, μια πολλά υποσχόμενη δυνατότητα είναι ο συνδυασμός της ηλεκτρικής πρόωσης με την συμβατική πρόωση, δηλαδή τα "υβριδικά" αεροσκάφη  . Με αυτόν τον τρόπο ο σχεδιαστικός χώρος (design space) διευρύνεται σημαντικά, καθώς τα πλεονεκτήματα της κάθε τεχνολογίας μπορούν να αξιοποιηθούν ταυτόχρονα.

### Παραπομπές


## Εξωτερικοί σύνδεσμοι
* 

Κατηγορία:Αεροναυπηγική
Μαρία Ελεονώρα της Κλέβης

Η **Μαρία Ελεονώρα**, γερμ. Maria Eleonora (16 Ιουνίου 1550 - 1 Ιουνίου 1608) από τον Οίκο του Λα Μαρκ ήταν κόρη του δούκα του Γύλιχ-Κλέβης-Μπεργκ και με τον γάμο της έγινε δούκισσα της Πρωσίας. 

## Βιογραφία
Ήταν η πρώτη κόρη του Γουλιέλμου, δούκα του Γύλιχ-Κλέβης-Μπεργκ και της Μαρίας των Αψβούργων, κόρης του Φερδινάνδου Α΄  αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

## Οικογένεια
Παντρεύτηκε το 1573 τον Αλβέρτο Φρειδερίκο των Χοεντσόλερν, δούκα της Πρωσίας και είχε τέκνα:
* Άννα 1576-1625, παντρεύτηκε τον εγγονό του τρίτου εξαδέλφου της Ιωάννη Σιγισμούνδο των Χοεντσόλερν, εκλέκτορα του Βρανδεμβούργου
* Μαρία 1579-1649, παντρεύτηκε τον γιο του τρίτου εξαδέλφου της Χριστιανό των Χοεντσόλερν, μαργράβο του Βρανδεμβούργου-Μπαϊρόιτ
* Σοφία 1582-1610, παντρεύτηκε τον Γουλιέλμο των Κέττλερ, δούκα της Κουρλάνδης & Σεμιγαλλίας
* Ελεονώρα 1583-1607, παντρεύτηκε τον γιο του τρίτου εξαδέλφου της Ιωακείμ Φρειδερίκο των Χοεντσόλερν, εκλέκτορα του Βρανδεμβούργου (αδελφό του Χριστιανού).
* Μαγδαληνή Σίβυλλα 1586-1659, παντρεύτηκε τον Ιωάννη Γεώργιο Α΄ των Βέττιν, εκλέκτορα της Σαξονίας.
* Αλβέρτος Φρειδερίκος 1580, Γουλιέλμος Φρειδερίκος 1585-1586, απεβίωσαν σε νηπιακή ηλικία

## Πηγές
* R. Scheller, Die Frau am preuß. Herzogshof (1550–1625), 1966 (L, P); Land im Mittelpunkt d. Mächte, Die Herzogtümer Jülich-Kleve-Berg, 1984 (zugleich Ausst.kat. Kleve 1984, Düsseldorf 1985, dort bes. H. Preuß, Pol. Heiraten in Jülich-Kleve-Berg, S. 133-46, P).

## Παραπομπές


Κατηγορία:Οίκος του Λα Μαρκ
Κατηγορία:Δούκισσες της Πρωσίας
Δημοκρατική Λαϊκή Συμμαχία

Η **Δημοκρατική Λαϊκή Συμμαχία** ( , σύντμηση: ΔΛΣ) είναι ένα πολιτικό κόμμα στη Σερβική Δημοκρατία της Βοσνίας. Πρόεδρος του κόμματος είναι ο Μάρκο Πάβιτς και Γενικός Γραμματέας ο δικηγόρος Ντράγκουτιν Ρόντιτς. Το διοικητικό συμβούλιο του κόμματος περιλαμβάνει τον Πρόεδρο, επτά Αντιπρόεδρους, τον Γενικό Γραμματέα, τα εκλεγμένα μέλη της Εθνοσυνέλευσης και του Κοινοβουλίου, και άλλα 78 μέλη.

Η επίσημη ιστοσελίδα της Δημοκρατικής Λαϊκής Συμμαχίας περιγράφει το κόμμα ως μία ανεξάρτητη πολιτική οργάνωση που είναι ανοιχτή σε όλους τους πολίτες που επιθυμούν να αγωνιστούν για την ελευθερία, τα δικαιώματα, την κοινωνική δικαιοσύνη, την ειρήνη και την αποστρατικοποίηση της Βοσνίας και Ερζεγοβίνης. Η αλληλεγγύη, η πίστη στον άνθρωπο και το ενδιαφέρον για έκαστο μέλος της κοινωνίας είναι αξίες που δεν θα εγκαταλείψει ποτέ η Δημοκρατική Λαϊκή Συμμαχία.

## Ιστορία
Η Δημοκρατική Λαϊκή Συμμαχία ιδρύθηκε την 17η Ιουνίου 2000 στην Μπάνια Λούκα, και ο Ντράγκαν Κόστιτς ήταν ο πρώτος πρόεδρος του κόμματος. Το 2003 η ΔΛΣ συγχωνεύθηκε με την Ένωση Λαϊκής Αναβίωσης (Савез Народног Препорода), και πρόεδρος του κόμματος έγινε ο Μάρκο Πάβιτς, ο οποίος κράτησε την θέση του για πάνω από 15 χρόνια, και παραμένει πρόεδρος ως σήμερα.

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Μαγδαληνή Σίβυλλα της Πρωσίας

Η **Μαγδαληνή Σίβυλλα** (γερμ. *Magdalene Sibylle*, 31 Δεκεμβρίου 1586 - 12 Φεβρουαρίου 1659) από τον Οίκο των Χοεντσόλερν ήταν κόρη του Δούκα της Πρωσίας και με τον γάμο της έγινε εκλέκτειρα της Σαξονίας.

## Βιογραφία
Ήταν η πέμπτη κόρη του Αλβέρτου Φρειδερίκου της Πρωσίας και της Μαρίας Ελεονώρας του Λα Μαρκ, κόρης του Γουλιέλμου του Γύλιχ-Κλέβης-Μπεργκ.

## Οικογένεια
Παντρεύτηκε το 1607 τον Ιωάννη Γεώργιο Α΄ της Σαξονίας και είχε τέκνα:
* θνησιγενής γιος (18 Ιουλίου 1608).
* Σοφία Ελεονώρα (1609 - 1671), παντρεύτηκε τον Γεώργιο Β΄ της Έσσης-Ντάρμστατ.
* Μαρία Ελισάβετ (1610 - 1684), παντρεύτηκε τον Φρειδερίκο Γ΄ του Χόλσταϊν-Γκόττορπ.
* Χριστιανός Αλβέρτος (4 Μαρτίου - 9 Αυγούστου 1612).
* Ιωάννης Γεώργιος Β΄ (1613 - 1680), Εκλέκτορας της Σαξονίας.
* Αύγουστος (1614 - 1680), Δούκας της Σαξονίας-Βάισενφελς.
* Χριστιανός Α΄ (1615 - 1691), Δούκα της Σαξονίας-Μέρσεμπουργκ.
* Μαγδαληνή Σίβυλλα (1617 - 1668), παντρεύτηκε πρώτα τον Χριστιανό, Διάδοχο της Δανίας, και μετά τον Φρειδερίκο Γουλιέλμο Β΄ της Σαξονίας-Αλτεμβούργου.
* Μαυρίκιος (1619 - 1681), Δούκας της Σαξονίας-Τσάιτς.
* Ερρίκος (27 Ιουνίου - 15 Αυγούστου 1622).

## Πρόγονοι

## Πηγές
* Franz Otto Stichart: Galerie der sächsischen Fürstinnen; biogr. Skizzen sämtlicher Ahnfrauen des kgl. Hauses Sachsen. Leipzig 1857
* Heinrich Theodor Flathe: Magdalena Sibylla. In: Allgemeine Deutsche Biographie (ADB). Band 20, Duncker & Humblot, Leipzig 1884, p. 49.

## Παραπομπές


Κατηγορία:Οίκος των Χοεντσόλερν
Κατηγορία:Πριγκίπισσες της Σαξονίας
Κατηγορία:Εκλέκτειρες της Σαξονίας
Έλληνες στην Τσεχία

Οι **[[Έλληνες]] στην [[Τσεχία|Τσεχική Δημοκρατία]]** είναι μικρή κοινότητα Ελλήνων, η οποία αριθμεί λίγες χιλιάδες άτομα. Σύμφωνα με στοιχεία του 2008, στην Τσεχία ζούσαν 3.500 Έλληνες. Το μεγαλύτερο μέρος της ελληνικής παροικίας στην Τσεχία κατοικεί στην Πράγα, την Τσεχική Σιλεσία και τη Βόρεια Μοραβία. Η ελληνική κοινότητα της Τσεχίας άρχισε να αναπτύσσεται από την δεκαετία του 1940, όταν πολλοί Έλληνες πολίτες (κυρίως κάτοικοι της Μακεδονίας) έφυγαν από την Ελλάδα λόγω του εμφυλίου πολέμου και μετοίκησαν σε χώρες του Ανατολικού Μπλοκ. Περίπου 12 χιλιάδες εγκαταστάθηκαν σε περιοχές όπου ζούσαν Γερμανοί.

## Παραπομπές

Κατηγορία:Πληθυσμιακές ομάδες στην Τσεχία
Κατηγορία:Ελληνική διασπορά ανά χώρα
Κώστας Αγέρης

Ο **Κώστας Αγέρης** (πραγματικό όνομα: **Κωνσταντίνος Παπαγερίδης**) (Κοζάνη, 22 Ιανουαρίου 1989) είναι Έλληνας τραγουδιστής του λαϊκού τραγουδιού και της Ποντιακής παραδοσιακής μουσικής, λυράρης, στιχουργός, συνθέτης και ηχολήπτης.

## Πληροφορίες

Έγινε γνωστός στο ευρύτερο κοινό από τον διαγωνισμό "The Voice of Greece" όπου είχε κατακτήσει την πρώτη θέση. 
Έχει συνεργαστεί με πολλά μεγάλα ονόματα, ενδεικτικά όπως: Βασίλης Καρράς, Αντώνης Ρέμος, Σταμάτης Κραουνάκης, Δημήτρης Μητροπάνος, Γιώργος Μαργαρίτης, Λευτέρης Πανταζής, Θέμης Αδαμαντίδης, Γιώργος Νταλάρας, Μελίνα Ασλανίδου κ.α.

## Παραπομπές


Κατηγορία:Έλληνες τραγουδιστές
Κατηγορία:Έλληνες λυράρηδες ποντιακής λύρας
Κόμμα Δημοκρατικής Προόδου

Το **Κόμμα Δημοκρατικής Προόδου** (  ) είναι ένα Σερβικό πολιτικό κόμμα στη Βοσνία και Ερζεγοβίνη.

Το Κόμμα Δημοκρατικής Προόδου, στην πολιτική του διακήρυξη για τις επόμενες δύο δεκαετίες, δήλωσε ότι προάγει μία ανοιχτή, δίκαιη, πλούσια και απελευθερωμένη Σερβική Δημοκρατία και μία μακροχρόνια δέσμευση στην ειρήνη, το διάλογο και την ανεκτικότητα στη Βοσνία και Ερζεγοβίνη και γενικότερα στα Βαλκάνια. Στο πολιτικό του πρόγραμμα προτείνει σύγχρονα εκπαιδευτικά συστήματα, τεχνολογική ανάπτυξη της χώρας, και οικονομικές μεταρρυθμίσεις.

Το κόμμα είναι μέλος παρατηρητής του Ευρωπαϊκού Λαϊκού Κόμματος και της Διεθνούς Δημοκρατικής Ένωσης.

## Ιστορία
Το Κόμμα Δημοκρατικής Προόδου ιδρύθηκε στη Μπάνια Λούκα την 26η Σεπτεμβρίου 1999. Πρώτος πρόεδρος του κόμματος εξελέγη ο Μλάντεν Ίβανιτς.

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Jumanji: Καλωσήρθατε στην Ζούγκλα

Το ***Τζουμάντζι: Καλωσήρθατε στην Ζούγκλα*** είναι αμερικανική κωμική ταινία φαντασίας, με πρωταγωνιστές τους Ντουέιν Τζόνσον, Τζακ Μπλακ, Κέβιν Χαρτ, Κάρεν Τζίλαν, Νικ Τζόνας και Μπόμπι Καναβάλε, σε σκηνοθεσία του Τζέικ Κάσνταν. Γράφτηκε από τους Κρις ΜακΚένα, Έρικ Σόμμερς, Σκοτ Ρόζενμπεργκ και Τζεφ Πίνκνερ. Είναι η τρίτη ταινία της σειράς Τζουμάντζι μετά την *[[Zathura|Ζαθούρα]]* (2005) και είναι άμεση συνέχεια της ταινίας Τζουμάντζι: ταινία (1995), βασισμένο στο ομώνυμο παιδικό βιβλίο του 1981 από τον Κρις βαν Άλσμπουργκ. 

Η αρχική φωτογραφία ξεκίνησε στην Χονολουλού τον Σεπτέμβριο του 2016 και ολοκληρώθηκε στην Ατλάντα τον Δεκέμβριο, με την ταινία να κάνει αναφορές στην πρώτη ταινία ως αφιέρωμα στον ηθοποιό Ρόμπιν Ουίλιαμς. Έκανε πρεμιέρα στο Γκραν Ρεξ του Παρισιού στις 5 Δεκεμβρίου 2017 και κυκλοφόρησε στις Ηνωμένες Πολιτείες στις 20 Δεκεμβρίου σε μορφές RealD 3D και IMAX από την Sony Pictures Releasing μέσω της Columbia Pictures. Η ταινία είχε θετικές κριτικές, αποκαλώντας την "ευχάριστη έκπληξη" και επαίνεσαν τους ηθοποιούς. Τα έσοδα της ταινίας ξεπέρασαν τα 962 εκατομμύρια δολάρια. 

Η συνέχεια της ταινίας, Τζουμάντζι: Το επόμενο επίπεδο κυκλοφόρησε στις Ηνωμένες Πολιτείες στις 13 Δεκεμβρίου 2019.

## Παραπομπές


Κατηγορία:Ταινίες του 2017
Κατηγορία:Ταινίες σε παραγωγή Ματ Τόλμαχ
Κατηγορία:Ταινίες με μουσική σύνθεση Χένρι Τζάκμαν
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2010
Κατηγορία:Ταινίες σίκουελ
Κατηγορία:Αμερικανικές 3D ταινίες
Κατηγορία:Αμερικανικές κωμικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες παραγωγής Columbia Pictures
Αγνή Στεφάνου

Η **Αγνή Στεφάνου** (γεν. 23 Μαΐου 1989) είναι Ελληνίδα πρώην αθλήτρια της αντισφαίρισης με συμμετοχές σε διεθνείς διοργανώσεις. Η πρώτη επαγγελματική διοργάνωση στην οποία συμμετείχε ήταν στην Αθήνα τον Μάρτιο του 2003. Από το 2012 έως το 2014 αγωνίστηκε σε πέντε αγώνες με την ελληνική ομάδα του Φεντ Καπ. 

Η Στεφάνου δεν έχει αγωνιστεί από τον Ιούνιο του 2015, ενώ δεν συμπεριλαμβάνεται στην παγκόσμια κατάταξη από το 2016. 

## Παραπομπές


Κατηγορία:Ελληνίδες αθλήτριες της αντισφαίρισης
Εθνοσυνέλευση (Μπενίν)

Η μονοθάλαμη **Εθνοσυνέλευση** είναι το νομοθετικό σώμα του Μπενίν και έδρα της είναι το Πόρτο Νόβο.  Απέκτησε τη σημερινή της μορφή το 1990 και σήμερα αποτελείται από 83 μέλη, τα οποία εκλέγονται άμεσα με αναλογική εκπροσώπηση σε λίστα κομμάτων. Η θητεία των βουλευτών είναι πενταετής. 

## Ιστορία
Το πρώτο κοινοβούλιο του ανεξάρτητου Μπενίν καθορίστηκε με το Σύνταγμα στις 28 Φεβρουαρίου 1959 και διήρκεσε από τον Απρίλιο του 1959 ως τον Νοέμβριο του 1960. Πρόεδρός του ήταν ο Ζιστέν Αχομαντεγκμπέ-Τομετέν. Με τα συντάγματα του 1960 και του 1964 άρχισαν να λειτουργούν δύο νέες Εθνικές Συνελεύσεις κάθε φορά. Με την εφαρμογή του Βασικού Νόμου στις 9 Σεπτεμβρίου 1977 επήλθε ριζική μεταβολή στο κοινοβούλιο. Μετονομάστηκε σε Επαναστατική Εθνοσυνέλευση (ANR) και διήρκεσε ως τον Φεβρουάριο του 1990. Το Ανώτατο Συμβούλιο της Δημοκρατίας συστάθηκε τον Φεβρουάριο του 1990 για τον εκδημοκρατισμό της χώρας και πρόεδρός του ήταν ο αρχιεπίσκοπος Ιζιντόρ ντε Σουζά. Ένα νέο σύνταγμα εγκρίθηκε στις 11 Δεκεμβρίου 1990 σχηματίζοντας τη βασική δομή της σημερινής εθνοσυνέλευσης.

## Εκλογικό σύστημα
Τα 83 μέλη της Εθνοσυνέλευσης εκλέγονται με αναλογική εκπροσώπηση σε 24 πολυεθνικές εκλογικές περιφέρειες, με βάση τα διαμερίσματα της χώρας. Ένας αμφιλεγόμενος νέος εκλογικός νόμος που εισήχθη τον Ιούλιο του 2018 δημιούργησε το εκλογικό όριο του 10% της εθνικής ψήφου για ένα κόμμα προκειμένου να εισέλθει στο κοινοβούλιο, ενώ η απαιτούμενη κατάθεση ποσού για να μπει σε βουλευτική λίστα αυξήθηκε από τα 8,3 εκατομμύρια φράγκα στα 249 εκατομμύρια φράγκα.  Οι μεταρρυθμίσεις αποσκοπούσαν στη μείωση του αριθμού των πολιτικών κομμάτων, των οποίων ο αριθμός πλησίαζε τα 200.

## Τελευταίες εκλογές

## Πρόεδροι της Εθνοσυνέλευσης

Πρόεδροι της Εθνοσυνέλευσης της Δαχομέης:

Πρόεδροι της Μόνιμης Επιτροπής της Εθνικής Επαναστατικής Συνέλευσης του Μπενίν:

Πρόεδροι της Εθνοσυνέλευσης του Μπενίν:

## Παραπομπές


## Εξωτερικοί σύνδεσμοι
*Επίσημος δικτυακός τόπος (στα γαλλικά)

Εθνοσυνελευση
Μπενιν
Ρομάν Μόντσενκο

Ο **Ρόμαν Βιτάλιεβιτς Μόντσενκο** (ρωσ. *Роман Витальевич Монченко*, 9 Αυγούστου 1964 – 2 Ιανουαρίου 2020) ήταν αθλητής της κωπηλασίας και Ολυμπιονίκης. Έλαβε μέρος στους Ολυμπιακούς Αγώνες του 1992 με τη σημαία της Ενωμένης Ομάδας, στην τετράκωπο χωρίς πηδαλιούχο, χωρίς να καταφέρει να κερδίσει μετάλλιο, καθώς η ομάδα του ήρθε 10η. Όμως, στους επόμενους Ολυμπιακούς Αγώνες το 1996 εκπροσωπώντας τη Ρωσία κέρδισε το χάλκινο μετάλλιο στην οκτάκωπο.

## Παραπομπές


Κατηγορία:Ρώσοι αθλητές
Κατηγορία:Ρώσοι Ολυμπιονίκες
Αρχή του Παρέτο

Η **αρχή Pareto** (γνωστή επίσης ως **κανόνας 80/20**, **νόμος των ζωτικών λίγων** ή η **αρχή της ακεραιότητας των παραγόντων**) δηλώνει ότι για πολλά γεγονότα περίπου το 80% των επιπτώσεων προέρχεται από το 20% των αιτιών. Ο σύμβουλος διαχείρισης Joseph M. Juran πρότεινε την εν λόγω αρχή και της έδωσε το όνομα του Ιταλού οικονομολόγου Vilfredo Pareto, ο οποίος έκανε τον συσχετισμό 80/20 ενώ φοιτούσε στο Πανεπιστήμιο της Λωζάννης το 1896, όπως δημοσιεύθηκε στην πρώτη του δουλειά, το *Cours d'économie politique* . Σε αυτό το έργο, ο Pareto έδειξε ότι περίπου το 80% της γης στην Ιταλία ανήκε στο 20% του πληθυσμού. 

Αποτελεί αξίωμα στην διοίκηση επιχειρήσεων ότι "το 80% των πωλήσεων προέρχεται από το 20% των πελατών". 

Είναι μαθηματικά αποδεδειγμένο πως ο κανόνας 80/20 ακολουθείται κατά προσέγγιση από μια κατανομή νόμου δύναμης (επίσης γνωστή ως κατανομή Pareto ) για ένα συγκεκριμένο σύνολο παραμέτρων, και πολλά φυσικά φαινόμενα έχουν αποδειχθεί εμπειρικά για να επιδείξουν μια τέτοια κατανομή. 

Η αρχή Pareto σχετίζεται εμμέσως με την αποτελεσματικότητα Pareto . Ο Pareto ανέπτυξε και τις δύο έννοιες στο πλαίσιο της κατανομής του εισοδήματος και του πλούτου στον πληθυσμό. 

Η αρχική παρατήρηση ήταν σε σχέση με τον πληθυσμό και τον πλούτο. Ο Pareto παρατήρησε ότι περίπου το 80% της ιταλικής γης ανήκε στο 20% του πληθυσμού. Έπειτα πραγματοποίησε έρευνες σε διάφορες άλλες χώρες και διαπίστωσε με έκπληξη ότι και εκεί υπήρχε παρόμοια κατανομή. 

Ένα διάγραμμα, το οποίο έδωσε στην ανισότητα μια πολύ ορατή και κατανοητή μορφή, το λεγόμενο φαινόμενο "ποτήρι σαμπάνιας",  περιέχεται στην Έκθεση του Προγράμματος Ανάπτυξης των Ηνωμένων Εθνών του 1992, η οποία έδειξε ότι η κατανομή του παγκόσμιου εισοδήματος είναι πολύ άνιση με το πλουσιότερο 20% του παγκόσμιου πληθυσμού να ελέγχει το 82,7% του παγκόσμιου εισοδήματος. Επίπλέον, ο δείκτης Gini δείχνει ότι τα έθνη έχουν κατανομές πλούτου που διαφέρουν πολύ. 

Η αρχή Pareto μπορεί επίσης να θεωρηθεί ότι εφαρμόζεται και στην φορολογία. Στις ΗΠΑ, το 20% των μισθωτών κατέβαλε περίπου το 80-90% των ομοσπονδιακών φόρων εισοδήματος το 2000 και το 2006 και πάλι το 2018. 

Ωστόσο, είναι σημαντικό να σημειωθεί ότι η αρχή δεν πρέπει να συγχέεται με ευρύτερες εφαρμογές. Όπως τονίζει ο Alessandro Pluchino στο πανεπιστήμιο της Catania στην Ιταλία, δεν είναι απαραίτητο πως άλλα χαρακτηριστικά συσχετίζονται με παρόμοιο τρόπο. Χρησιμοποιώντας ως παράδειγμα το ταλέντο, αυτός και άλλοι ερευνητές δηλώνουν: «Η μέγιστη επιτυχία ποτέ δεν συμπίπτει με το μέγιστο ταλέντο και το αντίστροφο», και πως τέτοιοι παράγοντες αποτελούν αποτέλεσμα της τύχης.

## Παραπομπές


Κατηγορία:Στατιστική θεωρία
Ίνγκεμποργκ της Νορβηγίας

Η **Ίνγκεμποργκ Χάκονσντοτερ**, νορβηγ. Ingeborg (1301 - 17 Ιουνίου 1361) από τον Οίκο του Σβέρρε ήταν πριγκίπισσα της Νορβηγίας και με τους γάμους της έγινε πρώτα δούκισσα του Σόντερμανλαντ και μετά δούκισσα του Χάλλαντ. Κατά την ανηλικιότητα του γιου της έγινε αντιβασίλισσα της Νορβηγίας (1319-27) και της Σουηδίας (1319-1326).

## Βιογραφία
Ήταν η πρώτη κόρη του Χάακον Ε΄ της Νορβηγίας και της Ευφημίας των Βίτσλαβ, κόρης του Βίτσλαβ Β΄ πρίγκιπα του Ρύγκεν.

## Οικογένεια
Παντρεύτηκε το 1312 τον Έρικ των Μπγιέλμπο, δούκα του Σόντερμανλαντ και είχε τέκνα:
* Μάγκνους Δ΄ 1316-1374, βασιλιάς της Σουηδίας & Νορβηγίας.
* Ευφημία 1317-1370, παντρεύτηκε τον Αλβέρτο Β΄ δούκα του Μεκλεμβούργου.
** Αλβέρτος της Σουηδίας.

Το 1318 δολοφονήθηκε ο Έρικ και η Ίνγκεμποργκ έκανε δεύτερο γάμο με τον Κνουτ Πόρσε δούκα του Χάλαντ και είχε τέκνα:
* Χάακον απεβ. 1350.
* Κανούτος απεβ. 1350.
* Μπιργκίττα, παντρεύτηκε τον Γιον Χάφτχορσσον.

## Πηγές
* Den svenska historien. Medeltid 1319-1520 (Stockholm:Bonniers 1966), s. 14-18
* Nordberg, Michael (1995). I kung Magnus tid. Norstedts. ISBN 91-1-952122-7.
* Jerker Rosén : Den svenska historien 2. Medeltiden 1319-1520 (1966)
* Nationalencyklopedin, Bokförlaget Bra Böcker AB, Höganäs (1992)

## Παραπομπές


Ινγκεμποργκ
Κατηγορία:Βασιλομήτωρ
Κατηγορία:Σουηδέζες πριγκίπισσες
Κατηγορία:Πριγκίπισσες της Νορβηγίας
Κατηγορία:Δούκισσες της Σουηδίας
Ευφημία της Σουηδίας

Η **Ευφημία Έρικσντοττερ**, σουηδ. Eufemia Eriksdotter (1317 - 16 Ιουνίου 1370) από τον Οίκο του Μπγιέλμπο ήταν κόρη του δούκα του Σάντερμανλαντ και με τον γάμο της έγινε δούκισσα του Μεκλεμβούργου. Ο γιος της Αλβέρτος έγινε βασιλιάς της Σουηδίας.

## Βιογραφία
Ήταν η μόνη κόρη του Έρικ δούκα του Σάντερμανλαντ και της Ίνγκεμποργκ των Σβέρρε, κόρης του Χάακον Ε΄ της Νορβηγίας.

## Οικογένεια
Παντρεύτηκε το 1336 τον Αλβέρτο Β΄ δούκα του Μεκλεμβούργου και είχε τέκνα:
* Ερρίκος Γ΄ π. 1337-1383, δούκας του Μεκλεμβούργου.
* Αλβέρτος π. 1338-1412, βασιλιάς της Σουηδίας.
* Μάγκνους Α΄ 1345-1384, δούκας του Μεκλεμβούργου.
* Ίνγκεμποργκ 1343/45-1395, παντρεύτηκε πρώτα τον Λουδοβίκο Β΄ των Βίττελσμπαχ εκλέκτορα του Βρανδεμβούργου και έπειτα τον Ερρίκο Β΄ κόμη του Χόλσταϊν-Ρένντσμπουρκ.
* Άννα απεβ. 1415, παντρεύτηκε τον Αδόλφο Θ΄ των Σάουεμπουργκ κόμη του Χόλσταϊν-Κιέλου.

## Πηγές
* Nordberg, Michael (1995). I kung Magnus tid. Norstedts. ISBN 9119521227.
* Eufemia Eriksdotter, urn:sbl:15533, Svenskt biografiskt lexikon (art av Allan Mohlin. Art. stilistiskt bearbetad av redaktionen.), hämtad 2013-10-24.

## Παραπομπές



Κατηγορία:Οίκος του Μπγιέλμπο
Κατηγορία:Σουηδέζες πριγκίπισσες
Ίνγκεμποργκ του Μεκλεμβούργου-Σβερίν

Η **Ίνγκεμποργκ**, γερμ. Ingeborg (1343/45 - 25 Ιουλίου 1395) από τον Οίκο του Μεκλεμβούργου ήταν κόρη του δούκα του Μεκλεμβούργου και με τους γάμους της έγινε πρώτα εκλέκτορας της Βαυαρίας και μετά κόμισσα του Χόλσταϊν-Ρέντσμπουργκ.

## Βιογραφία
Ήταν η πρώτη κόρη του Αλβέρτου Β΄ δούκα του Μεκλεμβούργου και της Ευφημίας των Μπγιέλμπο, κόρης του Έρικ δούκα του Σάντερμανλαντ.

## Οικογένεια
Παντρεύτηκε πρώτα το 1360 τον Λουδοβίκο Β΄ των Βίττελσμπαχ μάργραβο του Βρανδεμβούργου και, ως ΣΤ΄, δούκα της Βαυαρίας. Δεν απέκτησαν απογόνους.

Το 1365 απεβίωσε ο Λουδοβίκος Β΄ και η Ίνγκεμποργκ έκανε δεύτερο γάμο με τον Ερρίκο Β΄ των Σάουεμπουργκ κόμη του Χόλσταϊν-Ρέντσμπουργκ και είχε τέκνα:
* Γεράρδος ΣΤ΄ π.1367-1404, κόμης του Χόλσταϊν-Ρέντσμπουργκ.
* Αλβέρτος Β΄ π.1369-1403, κόμης του Χόλσταϊν-Ρέντσμπουργκ.
* Ερρίκος Γ΄ απεβ. 1421, κόμης του Σάουμπουργκ-Χόλσταϊν.
* Σοφία 1375-1448, παντρεύτηκε τον Μπόγκισλαβ Η΄ δούκα της Πομερανίας-Στολπ.

## Πρόγονοι




## Παραπομπές


## Πηγές
* http://gw.geneanet.org/wailly?lang=en;p=ingeborg;n=von+mecklenburg+schwerin
* Helge bei der Wieden calls him Gerhard V

Κατηγορία:Οίκος του Μεκλεμβούργου
Κατηγορία:Γερμανίδες κόμισσες
Κατηγορία:Εκλέκτειρες του Βρανδεμβούργου
Σταυράκιος (άρχων)

Ο **Σταυράκιος** ήταν βυζαντινός αξιωματούχος, διοικητής της Αρχοντίας της Κύπρου κατά τον 9ο αιώνα.

Ο Σταυράκιος, ο Παπαρρηγόπουλος τον αναφέρει στρατηγό, διοίκησε στην Κύπρο επί αυτοκράτορα Βασιλείου Α΄ και φαίνεται να έμεινε σε αυτή την θέση για πολλά έτη, αναφέρεται στους καταλόγους διοικητών θεμάτων και στους διαδόχους του Βασιλείου. Ο Σταυράκιος από άλλη πηγή αναφέρεται με τον τίτλο του σπαθαροκανδιδάτου που αποστολή του ήταν η είσπραξη των φόρων, την ίδια εποχή η νήσος βρισκόταν επί την επικυριαρχία Βυζαντινών και Αράβων, από άλλη πηγή αναφέρεται *άρχων* της Κύπρου.

## Παραπομπές


Κατηγορία:Βυζαντινοί του 9ου αιώνα
Κατηγορία:Μεσαιωνική ιστορία της Κύπρου
Κατηγορία:Βυζαντινοί άρχοντες
Κατηγορία:Βυζαντινοί Σπαθαροκανδιδάτοι
Αμαλία του Παλατινάτου

Η **Αμαλία**, γερμ. Amalie (25 Ιουλίου 1490 - 6 Ιανουαρίου 1524) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε δούκισσα της Πομερανίας.

## Βιογραφία
Ήταν η δεύτερη κόρη του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας.

## Οικογένεια
Παντρεύτηκε το 1513 τον Γεώργιο Α΄ δούκα της Πομερανίας και είχε τέκνα:
* Μπόγκισλαβ ΙΑ΄ 1514, απεβίωσε νήπιο.
* Φίλιππος Α΄ 1515-1560, δούκας της Πομερανίας.
* Μαργαρίτα 1518-1569, παντρεύτηκε τον Ερνέστο Γ΄ δούκα τού Μπράουνσβαϊγκ-Γκρούμπενχάγκεν.

## Πρόγονοι





## Πηγές
* Friedrich Wilhelm Barthold: Geschichte von Rügen und Pommern, Perthes, 1845, pp. 83 ff and 178
* Johann Samuel Ersch: Allgemeine encyclopädie der wissenschaften und künste, J. f. Gleditsch, 1847, section 3, part 23, p 136

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Γερμανίας
Κατηγορία:Γερμανίδες δούκισσες
Ελισάβετ

Με το όνομα αυτό υπάρχουν τα εξής πρόσωπα:

## Ευγενείς
* Ελισάβετ πριγκίπισσα της Ελλάδας, κόρη του Νικολάου πρίγκιπα της Ελλάδας
* Ελισάβετ Α΄ της Αγγλίας
* Ελισάβετ Β΄ του Ηνωμένου Βασιλείου
* Βασιλομήτωρ Ελισάβετ του Ηνωμένου Βασιλείου, σύζυγος του Γεωργίου ΣΤ΄ του Ηνωμένου Βασιλείου.
* Ελισάβετ της Αυστρίας
* Ελισάβετ της Αυστρίας (1436-1505)
* Ελισάβετ της Αυστρίας (1526-1545)
* Ελισάβετ της Αυστρίας (1285-1352)
* Ελισάβετ στη Βαυαρία (1876-1965)
* Ελισάβετ της Αυστρίας, βασίλισσα της Γαλλίας
* Ελισάβετ της Βαυαρίας (1227-1273)
* Ελισάβετ του Βιντ
* Ελισάβετ της Βοημίας (1292-1330)
* Ελισάβετ της Βοημίας (1358-1373)
* Ελισάβετ της Βοσνίας
* Ελισάβετ της Βυρτεμβέργης
* Ελισάβετ της Γαλλίας (1602-1644)
* Ελισάβετ της Γαλλίας (1764-1794)
* Ελισάβετ της Έσσης και του Ρήνου (1895-1903)
* Αγία Ελισάβετ της Ουγγαρίας
* Ελισάβετ της Καρινθίας, βασίλισσα της Γερμανίας
* Ελισάβετ της Καρινθίας, βασίλισσα της Σικελίας
* Ελισάβετ της Μεγάλης Βρετανίας
* Ελισάβετ της Ουγγαρίας, δούκισσα της Βαυαρίας
* Ελισάβετ της Πολωνίας
* Ελισάβετ της Πολωνίας, βασίλισσα της Ουγγαρίας
* Ελισάβετ της Πομερανίας
* Ελισάβετ της Πορτογαλίας
* Ελισάβετ της Ρουμανίας, σύζυγος του Γεωργίου Β΄ της Ελλάδας
* Ελισάβετ της Ρωσίας
* Ελισάβετ της Σαξονίας
* Ελισάβετ της Σικελίας, Βασίλισσα της Ουγγαρίας
* Ελισάβετ της Σικελίας, δούκισσα της Βαυαρίας
* Ελισάβετ της Σλαβονίας
* Ελισάβετ της Σουαβίας
* Ελισάβετ της Υόρκης
* Ελισάβετ της Υόρκης, δούκισσα του Σάφολκ
* Ελισάβετ του Βελγίου
* Ελισάβετ του Βερμαντουά
* Ελισάβετ του Ηνωμένου Βασιλείου
* Ελισάβετ του Κλάρενς
* Ελισάβετ του Κουρτεναί
* Ελισάβετ του Λουξεμβούργου (1409-1442)
* Ελισάβετ του Μπουργκ
* Ελισάβετ του Μπράουνσβαϊγκ-Γκρούμπενχαγκεν
* Ελισάβετ του Ρούντλαν
* Ελισάβετ του Χόλσταϊν-Ρέντσμπουργκ
* Ελισάβετ των Βαλουά
* Ελισάβετ των Βουρβόνων
* Ελισάβετ, Δούκισσα της Βαυαρίας
* Ελισάβετ Γούντβιλ
* Ελισάβετ Ερριέττα της Έσσης-Κάσσελ
* Ελισάβετ Θηρεσία της Λωρραίνης (1711-1741)
* Ελισάβετ η Κουμάνα
* Ελισάβετ Καρλόττα της Λωρραίνης
* Ελισάβετ Καρλόττα της Ορλεάνης
* Ελισάβετ Καρλόττα του Παλατινάτου
* Ελισάβετ Κουερίνι
* Ελισάβετ Λουδοβίκα της Βαυαρίας
* Ελισάβετ Μόρτιμερ
* Ελισάβετ Μουρ
* Ελισάβετ Μπάθορι
* Ελισάβετ Μπεργκ, 4η κόμισσα του Όλστερ
* Ελισάβετ Πλανταγενέτη του Έξετερ
* Ελισάβετ Σοφία του Βρανδεμβούργου (1674-1748)
* Ελισάβετ Στιούαρτ
* Ελισάβετ Φαρνέζε
* Ελισάβετ Φεοντόροβνα
* Ελισάβετ Χριστίνα του Μπράουνσβαϊγκ-Βόλφενμπυτελ
* Ελισάβετ Χριστίνα του Μπράουνσβαϊγκ-Βόλφενμπυτελ-Μπέβερν

## Προσωπικότητες
* Ελισάβετ Ελένη φον Φίερεγκ
* Ελισάβετ Ζαχαριάδου
* Ελισάβετ Κωνσταντινίδου
* Ελισάβετ Μουτάφη
* Ελισάβετ Μουτζάν-Μαρτινέγκου
* Ελισάβετ Μυστακίδου
* Ελισάβετ Παπαζώη
* Ελισάβετ Πεσιρίδου
* Ελισάβετ Σαχτούρη
* Ελισάβετ Σενιέ
* Ελισάβετ Σπανού
* Ελισάβετ Συμεωνίδου - Καστανίδου
* Ελισάβετ Υψηλάντη

## Σε άλλες γλώσσες
Αγγλικά: Elizabeth

Γαλλικά: Elliezet

Ιταλικά: Elisabetta

Ισπανικά: Ιsabel

Γερμανικά: Elisabeth

Πορτογαλικά: Isabel
Ελισάβετ του Μπράουνσβαϊγκ-Γκρουμπενχάγκεν

Η **Ελισάβετ**, γερμ. Elizabet (20 Μαρτίου 1550 - 11 Φεβρουαρίου 1586) από τον Οίκο των Γουέλφων ήταν κόρη του δούκα του Μπράουνσβαϊγκ-Γκρουμπενχάγκεν και με τον γάμο της έγινε δούκισσα του Σλέσβιχ-Χόλσταϊν-Σόντερμπουργκ.

## Βιογραφία
Ήταν το μόνο τέκνο του Ερνέστου Γ΄, δούκα του Μπράουνσβαϊγκ-Γκρουμπενχάγκεν και της Μαργαρίτας, κόρης του Μπόγκισλαβ Ε΄, δούκα της Πομερανίας.

## Οικογένεια
Παντρεύτηκε το 1568 τον Ιωάννη Β΄, δούκα του Σλέσβιχ-Χόλσταϊν-Σόντερμπουργκ και είχε τέκνα:
* Δωροθέα 1569-1593, παντρεύτηκε τον Φρειδερίκο Δ΄ των Πιάστ, δούκα της Λεγκνίτσα
* Χριστιανός 1570-1633, δούκας του Σλέσβιχ-Χόλσταϊν-Σόντερμπουργκ-Έρε
* Ερνέστος 1572-1596
* Αλέξανδρος 1573-1627, δούκας του Σλέσβιχ-Χόλσταϊν-Σόντερμπουργκ
* Αύγουστος 1574-1596
* Μαρία 1575-1640, ηγουμένη στο αββαείο του Ιτσεχό
* Ιωάννης Αδόλφος 1576-1624, δούκας του Σλέσβιχ-Χόλσταϊν-Σόντερμπουργκ-Νόρμπουργκ
* Άννα 1577-1616, παντρεύτηκε τον Μπόγκισλαβ ΙΓ΄, δούκα της Πομερανίας
* Σοφία 1579-1658, παντρεύτηκε τον Φίλιππο Β΄, δούκα της Πομερανίας, γιο του Μπόγκισλαβ ΙΓ΄
* Ελισάβετ 1580-1653, παντρεύτηκε τον Μπόγκισλαβ ΙΔ΄, δούκα της Πομερανίας, γιο του Μπόγκισλαβ ΙΓ΄.
* Φρειδερίκος 1581-1658, δούκας του Σλέσβιχ-Χόλσταϊν-Σόντερμπουργκ-Νόρμπουργκ
* Μαργαρίτα 1583-1638, παντρεύτηκε τον Ιωάννη Ζ΄, κόμη του Νάσσαου-Ζίγκεν
* Φίλιππος 1584-1663, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ
* Αλβέρτος 1585-1613

## Πηγές
* "Hans den Yngre af Slesvig-Holsten-Sønderborg". hansdenyngre.dk. Retrieved September 1, 2019.
* N.N., "VII. Sophie von Schleswig-Holstein, Witwe Herzog Philipps II. von Pommern, auf dem Schlosse in Treptow an der Rega", in: Baltische Studien (1832 to date), vol. 1, Gesellschaft für Pommersche Geschichte und Alterthumskunde and Historische Kommission für Pommern (eds.), vol. 1: Stettin: Friedrich Heinrich Morin, 1832, pp. 247–258, here p. 259.

## Παραπομπές


Κατηγορία:Οίκος των Γουέλφων
Όλιβερ Σπάσοφσκι

Ο **Όλιβερ Σπάσοφσκι** (Μακεδονικά: Оливер Спасовски, 21 Ιανουαρίου 1976) είναι Βορειομακεδόνας πολιτικός και διετέλεσε πρωθυπουργός της Βόρειας Μακεδονίας από τις 3 Ιανουαρίου 2020 έως και τις 30 Αυγούστου 2020. Ασχολείται με την πολιτική από το 2008. 

Έχει αναλάβει και άλλα πολιτικά πόστα, όπως γενικός γραμματέας της Σοσιαλδημοκρατικής Ένωσης Μακεδονίας και είναι αντιπρόεδρος της. Ενώ έχει αναλάβει και καθήκοντα υπουργού Εσωτερικών δύο φορές (2015-2016 και 2017-2020).

Στις 2 Ιανουαρίου 2020, ο Ζόραν Ζάεφ παραιτήθηκε από πρωθυπουργός και προκηρύσσοντας εκλογές για τον Απρίλιο, όπου λόγω της πανδημίας του COVID-19 διενεργήθηκαν τον Ιούλιο 2020. Παρέμεινε πρωθυπουργός μέχρι και τη διενέργεια των εκλογών του Ιουλίου 2020, όπου και παραιτήθηκε στις 20 Αυγούστου 2020, μέχρι δηλαδή τον σχηματισμό κυβερνήσεως από τον νικητή των εκλογών του Ιουλίου 2020 Ζόραν Ζάεφ.  Ο Σπάσοφσκι κλήθηκε στο Προεδρικό Μέγαρο για να αναλάβει τα καθήκοντά του στην πρωθυπουργία, αφότου έγινε δεκτή η παραίτησή του προκατόχου του.

## Παραπομπές



Κατηγορία:Πρωθυπουργοί της Βόρειας Μακεδονίας
Κατηγορία:Υπουργοί της Βόρειας Μακεδονίας
Κατηγορία:Βουλευτές της Βόρειας Μακεδονίας
Κατηγορία:Υπουργοί Εσωτερικών
Τίγρη του Τσαμπάβατ

Η **τίγρη του Τσαμπάβατ**ήταν μια θηλυκή τιγρη της Βεγγάλης η οποία έγινε γνωστή καθώς είναι υπεύθυνη  για 436 θανάτους στο Νεπάλ, κατά τα τελευταία χρόνια  του 19ου αιώνα  και απαρχές 20ου. Έχει μπει στο βιβλίο Γκίνες για του περισσότερους θανάτους από τίγρη. Εν τελει σκοτώθηκε από τον Τζιμ Κόρμπετ το 1907.

## Ιστορικό
Σύμφωνα με τον Peter Byrne,  κυνηγό από το Νεπάλ, η τίγρη ξεκίνησε τις επιθέσεις της στο χωριό Ρούπαλ στο  δυτικό Νεπάλ, κοντά στα Ιμαλάια. Αρκετοί κυνηγοί προσπάθησαν να την θανατώσουν αλλά χωρίς επιτυχία . Τέλος, στάλθηκε κι ο στρατός του Νεπάλ.  Παρά την αποτυχία να αιχμαλωτίσουν  ή να σκοτώσουν την τίγρη, οι στρατιώτες  κατάφεραν να αναγκάσουν την τίγρη να εγκαταλείψει την επικράτειά της και να την οδηγήσει πέρα ​​από τα σύνορα (στον ποταμόSarda) στην Ινδία, όπου συνέχισε τις μακάβριες δραστηριότητες της στην περιοχή Kumaon. Η τιγρη μπορούσε να διανύσει μεγάλες αποστάσεις  (20 m την ημέρα) , ενώ σκότωνε πάντα την ημέρα. Η ζωή στην περιοχή αυτή έγινε πολύ δύσκολη, με τους άνδρες συχνά να αρνούνται  να αφήσουν  τις καλύβες τους όταν άκουγαν τους βρυχηθμούς του αιλουροειδούς στο δάσος. Εν τέλει, ο αγγλικής καταγωγής κυνηγός Τζιμ Κόρμπετ πυροβόλησε και σκότωσε το ζώο.

Κατηγορία:Διάσημα ζώα
Κατηγορία:Τίγρη